**Jurassic World** on vuonna 2015 ensi-iltansa saanut science fiction -seikkailuelokuva, jonka on ohjannut Colin Trevorrow. Se on *Jurassic Park* -elokuvasarjan neljäs osa. Elokuvan käsikirjoituksen teki Trevorrow yhdessä Rick Jaffan, Amanda Silverin ja Derek Connollyn kanssa, ja sen pääosissa esiintyvät Chris Pratt ja Bryce Dallas Howard.

Juoni
-----

22 vuotta Jurassic Parkin tapauksen jälkeen Isla Nublar -saarelle on rakennettu täysin toimiva dinosaurusteemapuisto Jurassic World. Veljekset Zach (Nick Robinson) ja Gray Mitchell (Ty Simpkins) lähtevät saarelle vierailemaan tätinsä Claire Dearingin (Bryce Dallas Howard) luokse, joka on puiston operatiivinen johtaja. Claire laittaa assitenttinsa Zaran (Katie McGrath) poikien oppaaksi, koska valmistelee itse uutta vetonaulaa: geneettisesti luotua hybrididinosaurusta *Indominus Rexiä*. Kyseisellä dinosauruksella on useiden dinosaurusten ja modernien lajien DNA:ta, mutta päägeneetikko Henry Wu (B. D. Wong) kieltäytyy paljastamasta sen perimää puiston omistaja Simon Masranille (Irrfan Khan).

Owen Grady (Chris Pratt) kouluttaa puiston neljää *velociraptoria*, joita InGenin turvallisuuspalvelun johtaja Vic Hoskins (Vincent D’Onofrio) haluaisi käyttää sotilaallisiin tarkoituksiin, mihin Owen ei suostu. Masrani pyytää Owenia arvioimaan *Indominus rexin* aitauksen ennen vetonaulan avaamista yleisölle. Owen varoittaa Clairea, että *Indominus Rex* on vaarallinen, koska se on kasvanut eristyksissä muista eläimistä. Tarkkaillessaan aitausta Owen ja Claire huomaavat *Indominusin* nähtävästi paenneen. Owen ja kaksi työntekijää tutkivat aitausta kun pakonsa teeskennellyt *Indominus* väijyttää heidät ja jatkaa sitten saaren sisäosiin. Masrani lähettää yksiköitä vangitsemaan dinosauruksen elävänä, mutta se tappaa suurimman osan ryhmästä, jolloin Claire käskee evakuoida saaren.

Zach ja Gray eksyttävät Zaran tutkiakseen puistoa omin päin ja evakuointikäskyn kuuntelemisen sijaan he suuntaavat gyrokuulalla kielletylle alueelle. *Indominus* hyökkää heidän kimppuunsa, mutta he pääsevät pakoon. Pojat löytävät alkuperäisen Jurassic Parkin vierailukeskuksen ja korjattuaan sieltä löytämänsä jeepin he palaavat lomakeskusalueelle. Heitä seuraavat Owen ja Claire pääsevät myös pakoon *Indominusilta*. *Indominus* jatkaa matkaansa tappaen *Apatosauruksia* ja rikkomalla lentoliskotalon. Zach ja Gray palaavat lomakeskusalueelle, jossa lentoliskot hyökkäävät vierailijoiden kimppuun. Samalla he löytävät Owenin ja Clairen.

Samaan aikaan Hoskins ottaa puiston komentoonsa ja päättää käyttää raptoreita *Indominusin* jäljittämiseen, mihin Owen vastentahtoisesti suostuu. Raptorit seuraavat *Indominusta* viidakossa, mutta *Indominusilla* on kuitenkin *Velociraptorin* DNA:ta ja se kommunoi raptoreiden kanssa kääntäen ne ihmisiä vastaan.

Hoskins käskee tohtori Wuta viemään dinosaurusten alkiot helikopterilla pois saarelta tutkimuksen suojelemiseksi. Owen, Claire ja pojat huomaavat Hoskinsin pakkaavan alkioita. Hoskins paljastaa heille aikovansa luoda lisää geneettisesti muokattuja dinosauruksia aseiksi. Yksi raptoreista kuitenkin murtautuu laboratorioon ja tappaa Hoskinsin.

Rakennuksen ulkopuolella raptorit saartavat Owenin, Clairen ja pojat. Owen saa luotua uudelleen yhteyden raptoreihin ennen *Indominuksen* ilmestymistä. Raptorit hyökkäävät *Indominuksen* kimppuun, joka tappaa kaksi raptoreista. Tajutessaan *Indominuksen* ylivoiman, Claire vapauttaa *Tyrannosaurus rexin* ja se taistelee *Indominusta* vastaan. Tyrannosauruksen ollessa häviöllä yksi raptoreista palaa ja alkaa taistella Tyrannosauruksen kanssa ajaen *Indominuksen* altaan reunalle, jolloin *Mosasaurus* hyppää altaasta ja vie *Indominuksen* mukanaan veteen. Lopulta puisto evakuoidaan ja saari hylätään dinosaurusten haltuun.

Näyttelijät
-----------

Pääosien esittäjät Chris Pratt ja Bryce Dallas Howard, sekä Jurassic Parkista tuttu B. D. Wong.

|  |  |  |
| --- | --- | --- |
|  Chris Pratt  | … |  Owen Grady
  |
|  Bryce Dallas Howard  | … |  Claire Dearing
  |
|  Nick Robinson  | … |  Zach Mitchell
  |
|  Ty Simpkins  | … |  Gray Mitchell
  |
|  Vincent D’Onofrio  | … |  Vic Hoskins
  |
|  Irrfan Khan  | … |  Simon Masrani
  |
|  Omar Sy  | … |  Barry Sembène
  |
|  B. D. Wong  | … |  Henry Wu
  |
|  Jake Johnson  | … |  Lowery Cruthers
  |
|  Lauren Lapkus  | … |  Vivian
  |
|  Brian Tee  | … |  Katashi Hamada
  |
|  Katie McGrath  | … |  Zara Young
  |
|  Judy Greer  | … |  Karen Mitchell
  |
|  Andy Buckley  | … |  Simon Mitchell
  |
|  James DuMont  | … |  Hal Osterly
  |
|  Jimmy Buffett  | … |  itseään
  |
|  Jimmy Fallon  | … |  itseään
  |

Ainoastaan yksi näyttelijöistä, B. D. Wong/Henry Wu, oli mukana *Jurassic Parkin* tuotannossa vuonna 1993.

Tuotanto
--------

### Esituotanto

Elokuvan esituotanto aloitettiin pian *Jurassic Park III* -elokuvan valmistumisen jälkeen ja alustavaksi ensi-illaksi asetettiin vuosi 2003. Kesäkuussa 2001 Johnston sanoi, että Spielberg on luomassa uutta Jurassic Park tarinaa, eikä hän itse ole siinä mukana.

Heinäkuussa 2004 valmistui kaksi eri käsikirjoitusta, joiden päärooleihin suunniteltiin näyttelijöitä Jeremy Piven ja Emmy Rossum, mutta Alex Proyas ei halunnut ohjata elokuvaa.

Huhtikuussa 2005 Winston ilmoitti projektin olevan jäissä, koska yksikään käsikirjoituksista ei ollut Spielbergin mieleen. Saman vuoden joulukuussa Spielberg kertoi, että elokuvassa tulee olemaan kohtaus Michael Crichtonin *Kadonnut maailma* -romaanista.

Johnston ja Horner aloittivat uuden käsikirjoituksen teon vuonna 2005 saatuaan *Indiana Jones ja kristallikallon valtakunta* -elokuvan käsikirjoituksen tehtyä.

Helmikuussa 2006 Frank Marshall väitti käsikirjoituksen olevan valmiina ja kuvauksien alkavan vuosien 2007 tai 2008 aikana. Maaliskuussa Marshall perui edellisen väittämänsä.

21. kesäkuuta 2012 ilmoitettiin, että *Apinoiden planeetan synty* -elokuvan käsikirjoittajat Rick Jaffa ja Amanda Silver luovat pohjan Jurassic Park 4:lle.

### Jurassic World

Tammikuussa 2013 alkoi uuden *Jurassic*-elokuvan esituotanto. Käsikirjoittajakaartiin liittyivät sittemmin myös itse ohjaaja ja Derek Connolly. Elokuvasarjan ensimmäisessä ja kolmannessa osassa esiintynyt Sam Neill on kertonut, että neljäs olisi aivan uuden sarjan aloitus, mutta tuottaja Frank Marshall on kiistänyt tämän kertoen että elokuvasta tulee "puhdasverinen jatko-osa". Elokuvan ensi-illaksi vahvistettiin 12. kesäkuuta 2015.

### Kuvaukset

Elokuvan kuvaukset aloitettiin 10. huhtikuuta 2014 Havaijilla Honolulun eläintarhassa.

Kuvaukset saatiin päätökseen 6. elokuuta 2014, minkä jälkeen elokuva siirrettiin jälkituotantoon.

### Jälkituotanto

Elokuvan trailerit herättivät aluksi väheksyntää, sillä ne sisälsivät runsaasti tietokoneella luotuja erikoistehosteita. Ohjaaja Colin Trevorrow on kuitenkin vakuuttanut, että trailereissa nähdyt otokset ovat väliaikaisia ja että valmiissa elokuvassa nähdään enemmän "fyysisiä" lavasteita.

Yksi elokuvassa käyttämistä autoista
Aiempien elokuvien tavoin, tässäkin tullaan näkemään mekaanisia dinosaurus-robotteja, tietokoneella luotujen ohella.

### Elokuvan dinosaurukset

Piirros Indominus rexistä.

|  |  |  |
| --- | --- | --- |
| * Tyrannosaurus rex
* Velociraptor
* Ankylosaurus
* Apatosaurus
* Dimorphodon
 | * Gallimimus
* Pachycephalosaurus
* Parasaurolophus
* Pteranodon
* Stegosaurus
 | * Triceratops
* Mosasaurus
* Spinosaurus (vain luuranko)
* Dilophosaurus (hologrammina innovaatiokeskuksessa)
 |

Elokuvassa esiintyy uusi, vaarallinen ja petomainen Indominus rex, joka on virallisen Jurassic World -nettisivuston mukaan Carnotauruksen, Rugopsin, Giganotosauruksen ja Majungasauruksen risteytys. Elokuvassa selvennetään, että Indominuksessa oli myös Tyrannosaurusta, Velociraptoria, Therizinosaurusta, seepiaa, puusammakkoa ja kalkkarokäärmettä.

Ensi-ilta
---------

*Jurassic Worldin* maailmanensi-ilta oli perjantaina 12. kesäkuuta 2015, mutta aikaeron vuoksi elokuva nähtiin Suomessa aiemmin kuin Yhdysvalloissa. Suomessa elokuva sai ensi-iltansa Helsingissä, kello 14.00. 2D- ja 3D-versiot esitettiin Helsingin Tennispalatsissa samanaikaisesti.

Elokuva esitettiin 809:ssä Imax-elokuvateatterissa samanaikaisesti, joka oli kolmanneksi suurin vastaavanlainen julkaisu Imax-teatterien historiassa. Universal käytti elokuvan mainostamiseen noin 35 miljoonaa dollaria.

Vastaanotto
-----------

Jurassic World ei saanut kriitikoilta myönteistä vastaanottoa, mutta tuotti jo ensimmäisen kolmen päivän aikana 208,8 miljoonan dollarin lipputulot. Kahdessa viikossa *Jurassic World* oli tuottanut jo yli 500 miljoonan dollarin lipputulot alkuperäismaassa ja kansainvälisesti yli miljardin

Jatko-osa
---------

*Pääartikkeli: Jurassic World: Kaatunut valtakunta*
Ohjaaja Colin Trevorrow kommentoi mahdollisia jatko-osia, "Halusimme luoda jotain mikä olisi hiukan vähemmän mielivaltainen ja episodimainen, ja jotain mistä voisi muodostua sarja, joka tuntuisi kokonaiselta sarjalta." Toukokuussa 2015 Trevorrow vahvisti, ettei tulisi ohjaamaan jatko-osaa. Kesäkuussa 2015, Pratt ja Simpkins vahvistivat allekirjoittaneensa sopimuksen useassa jatko-osassa esiintymisestä. Heinäkuussa 2015, Universal Pictures julkisti jatko-osan saavan ensi-iltansa 22. kesäkuuta 2018, Connollyn ja Trevorrowin palatessa käsikirjoittajiksi sekä Prattin ja Howardin palatessa päänäyttelijöiksi. J. A. Bayona ohjaa elokuvan, joka toimii suunnitellun *Jurassic World* -trilogian toisena osana. 24. helmikuuta 2017 raportoitiin, että jatko-osan kuvaukset ovat alkaneet.

Muut mediat
-----------

* *Lego Jurassic World* on TT Fusionin kehittämä ja WBIE:n julkaisema Lego-aiheinen videopeli.
* *Jurassic World: The Game* on Ludian kehittämä mobiilipeli iOS- ja Android-alustoille.

Palkinnot ja ehdokkuudet
------------------------

| Vuosi | Palkinto | Kategoria | Ehdokas/Ehdokkaat | Tulos | Lähteet |
| --- | --- | --- | --- | --- | --- |
| 2015 | Teen Choice -palkinto | Choice Movie: Villain | Vincent D'Onofrio | Ehdokkuus |  |
| Choice Summer Movie | *Jurassic World* | Ehdokkuus |
| Choice Summer Movie Star: Male | Chris Pratt | Ehdokkuus |
| Choice Summer Movie Star: Female | Bryce Dallas Howard | Ehdokkuus |
| Choice Movie: Hissy Fit | Ehdokkuus |
| Hollywood Film Awards | Hollywood Visual Effects Award | Tim Alexander | Voitto |  |
| 2016 | People’s Choice Awards | Favorite Movie | *Jurassic World* | Odottaa |  |
| Favorite Movie Actor | Chris Pratt | Odottaa |
| Favorite Action Movie | *Jurassic World* | Odottaa |
| Favorite Action Movie Actor | Chris Pratt | Odottaa |
| Annie-palkinto | Animated Effects in a Live Action Production | *Jurassic World* | Odottaa |  |
| Character Animation in a Live Action Production | Indominus Rex | Odottaa |
|

Lähteet
-------

1. 1 2  Jurassic World *boxofficemojo.com*. Box Office Mojo. Viitattu 25.12.2015. (englanniksi)
2. ↑  Jurassic Park 4 *thezreview.co*. web.archive.org. Viitattu 25.12.2015. (englanniksi)
3. ↑  Steve Head: Jurassic Park IV? Probably, But Without Joe Johnston *ign.com*.  12.6.2001. ign.com. Viitattu 25.12.2015. (englanniksi)
4. ↑  Garth Franklin: Two Jurassic 4 Reports  31.7.2004. Dark Horizons. Viitattu 26.12.2015. (englanniksi)
5. ↑  Paul Davidson: Status of Jurassic Park IV  11.4.2005. IGN. Viitattu 26.12.2015. (englanniksi)
6. ↑  Spielberg speaks at USC! Updates on INDY 4, JURASSIC PARK 4 and a remake of one of his own films!!!  10.12.2005. Ain't it Cool News. Viitattu 26.12.2015. (englanniksi)
7. ↑  Jack Horner on the state of JURASSIC PARK 4!!!  28.1.2006. Ain't it Cool News. Viitattu 26.12.2015. (englanniksi)
8. ↑  Paul Davidson: Jurassic Park IV Script Ready  21.2.2006. IGN. Viitattu 27.12.2015. (englanniksi)
9. ↑  Samaire Armstrong: Movie File: Samaire Armstrong, Zach Braff, 'Jurassic 4,' LL Cool J, 'Casino Royale' & More *mtv.com*.  3.9.2006.. Viitattu 27.12.2015. (englanniksi)
10. ↑  Frank Marshall On Eight Below, Indy IV and Jurassic Park *empireonline.com*.  8.7.2005.. Viitattu 27.12.2015. (englanniksi)
11. ↑  Brendan Bettinger: RISE OF THE PLANET OF THE APES Writers Rick Jaffa and Amanda Silver to Script JURASSIC PARK 4  20.6.2012. Collider. Viitattu 27.12.2015. (englanniksi)
12. ↑  Näyttelijä väittää Jurassic Park 4:n olevan sarjan uudelleenkäynnistys  23.5.2013. Filmaatikko.
13. ↑  Justin Kroll: Universal Dates ‘Jurassic Park 4’; Renames It ‘Jurassic World’ *variety.com*.  10.9.2013. variety.com. Viitattu 25.12.2015. (englanniksi)
14. ↑  Sarah Bull: Bollywood actor Irrfan Khan pictured on set of Jurassic World as filming kicks off in Hawaii on action movie sequel *dailymail.co.uk*.  11.4.2014. dailymail.co.uk. Viitattu 25.12.2015. (englanniksi)
15. ↑  Frank Marshall: JURASSIC WORLD lives! *twitter.com*.  11.4.2014. Twitter. Viitattu 27.12.2015. (englanniksi)
16. ↑  Tatu Junni: Neljäs Jurassic Park -elokuva on nyt kuvattu  6.8.2014. Dome.fi. Viitattu 25.12.2015.
17. ↑  Trailereiden tietokoneella luodut erikoistehosteet  27.11.2014. Episodi. Viitattu 25.12.2015.
18. ↑  Jurassic Worldin jatkoksi suunnitellaan kokonaista elokuvasarjaa  24.4.2014. Episodi. Viitattu 25.12.2015.
19. ↑  Tietoa Indominus rexistä virallisilta Jurassic World-nettisivulta *jurassicworld.com*.  13.4.2015.  Arkistoitu 27.6.2017. Viitattu 25.12.2015. (englanniksi)
20. ↑  Ensi-ilta Suomessa  10.6.2015. Finnkino. Viitattu 25.12.2015.
21. ↑  Etan Vlessing: 'Jurassic World' to Get Biggest-Ever Worldwide Release by Imax  18.6.2015. HollywoodReporter. Viitattu 27.12.2015. (englanniksi)
22. ↑  Pamela McClintock: Summer Movie Ad Buys: 'Mission: Impossible,' 'Mad Max' Get Biggest U.S. Spend  8.9.2015. HollywoodReporter. Viitattu 27.12.2015. (englanniksi)
23. ↑  Jurassic World-arvostelu  3.7.2015. Dome. Viitattu 25.12.2015.
24. ↑  Jurassic World rikkoi ennätyksiä  3.7.2015. Dome. Viitattu 25.12.2015.
25. ↑  Jurassic World tekee kovaa tiliä USA:ssa  29.6.2015. Dome. Viitattu 25.12.2015.
26. ↑  Colin Trevorrow Confirms Animatronic Dinosaurs & Sequels for Jurassic World! *Scified*.  23.4.2014. Viitattu 3.3.2017. (englanniksi)
27. ↑  McCown, Alex: One trip to Jurassic World is enough for Colin Trevorrow *A. V. Club*.  1.1.2015. Viitattu 3.3.2017. (englanniksi)
28. ↑  Davis, Brandon: Ty Simpkins Talks Jurassic World, Marvel Movies, & Deadpool *ComicBook.com*.  10.6.2015. Viitattu 3.3.2017. (englanniksi)
29. ↑  Stack, Tim: Chris Pratt is signed on for more Jurassic World movies *Entertainment Weekly*. Viitattu 3.3.2017. (englanniksi)
30. ↑  Ford, Rebecca: 'Jurassic World 2' Set for 2018 *The Hollywood Reporter*.  23.7.2015. Prometheus Global Media. Viitattu 3.3.2017. (englanniksi)
31. ↑  Sampson, Mike: J.A. Bayona Confirmed to Direct 'Jurassic World 2' *Screen Crush*.  April 18, 2016. Viitattu 3.3.2017. (englanniksi)
32. ↑  Douglas, Edward: Exclusive: Jurassic World Confirmed as a Trilogy *Latino Review Online*.  10.9.2016. Viitattu 3.3.2017. (englanniksi)
33. ↑  Makuch, Eddie: Jurassic World 2 Starts Filming *GameSpot*.  24.2.2017. Viitattu 3.3.2017. (englanniksi)
34. ↑  Brian Crecente: Lego Jurassic World hits June 12, celebrate with a new trailer  14.5.2015. Polygon. Viitattu 27.12.2015. (englanniksi)
35. ↑  Jurassic World™: The Game  2015. Ludia. Viitattu 27.12.2015. (englanniksi)
36. ↑  
2015 Teen Choice Award Winners – Full List *Variety*.  16.8.2015. Penske Media Corporation. Viitattu 27.12.2015. (englanniksi)
37. ↑  2015 Honorees  1.12.2015. Hollywood Film Awards. Viitattu 27.12.2015. (englanniksi)
38. ↑  Favorite Movie  12.10.2015. People's Choice Awards. Viitattu 27.12.2015.
39. ↑  'Inside Out,' 'Good Dinosaur' Lead Annie Award Nominations  1.12.2015. Variety. Viitattu 27.12.2015. (englanniksi)

Aiheesta muualla
----------------

* *Jurassic World* Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Jurassic Park |
| --- |
|  |
| 
* Michael Crichton
* Steven Spielberg
* Joe Johnston
* Colin Trevorrow
* J. A. Bayona

 |
|  |
| Elokuvat | 

|  |  |
| --- | --- |
| *Jurassic Park* | 
* *Jurassic Park* (1993)
* *Kadonnut maailma* (1997)
* *Jurassic Park III* (2001)

 |
|  |
| *Jurassic World* | 
* *Jurassic World* (2015)
* *Kaatunut valtakunta* (2018)
* *Dominion* (2022)

 |

 |
|  |
| Romaanit | 
* *Dinosauruspuisto* (1990)
* *Kadonnut maailma* (1995)

 |
|  |
| Televisiosarjat | 
* *Liitukauden leiri*

 |

 |